 Cabdi oo cadho iyo qaylo weli goobtii la fadhiya, hablihii iyo ninkii hudheelka ka shaqaynayeyna aamusnaan ku dhegeysanayaan ayaa waxaa meel aan durugsanayn ka dhawaaqay mid ka mid ah laba nin oo miis ku shaahaynayey, waxa aan u gartay in uu Cabdi garanayo, waayo inta uu magac dhabay ayaa uu yidhi, Is-deji oo si qabow inanka wax ugu sheeg Ha odhanba lahaydaa, Cabdi oo cadhadii ku sii laba-jibbaarantay ayaa inta uu dhaqso ugu dhowaaday halkii uu fadhiyey ninkii dhawaaqay waxa uu sida tixda gabay u taxay cay iyo af-lagaaddo iyo hadallo qallafsan, waxa kale oo uu ku tiraabay ereyo ay ka mid yihiin, Waar miyaanan xaq lahayn? 